laion/Wikipedia-Exotic huggingface dataset:
חופית אדומת-צוואר

חופית אדומת-צוואר (שם מדעי: Calidris ruficollis) היא מין עוף נודד מהסוג חופית שבמשפחת החרטומניים. מקור השם המדעי של הסוג מגיע מיוונית עתיקה, kalidris או skalidris, הוא מונח שאריסטו השתמש בו לתיאור מספר עופות מים אפורים. שם המין, ruficollis, מגיע מלטינית: rufus, "אדום" ו-collum, "צוואר". בישראל חופית אדומת-צוואר היא מזדמנת נדירה ביותר, עם תצפית אחת בלבד מ-15 באפריל 2003 באילת. היא שהתה באזור שמונה ימים ואז המשיכה בדרכה. חופית זו היא בין החופיות הקטנות ביותר. ממדיה הם: 17-13 ס"מ אורך, 37-28 ס"מ מוטת כנפיים ומשקלה בין 21–51 גרם. היא דומה מאוד לחופית קטנה, (Calidris minuta), והשתיים אף נחשבו בעבר כאותו מין. גודלה הקטן, מקורה הדק והכהה, רגליה הכהות ותנועותיה המהירות מבדילות את החופית אדומת הצוואר ממינים אחרים של חופיות כהות רגליים אחרות. למבוגר בעונת הרבייה יש חזה כתום לא מפוספס, הגובל בכתמים כהים המפרידים את נוצות בטנו הלבנה וצווארו. על גבו צורת V לבנה. בחורף נוצותיו קשות לזיהוי, אף על פי שרגליו קצרות יותר וכנפיו ארוכות יותר מחופית קטנה. לעופות הצעירים יש צבעי נוצות מנוגדים יותר, וקווים לבנים חלשים יותר לאורך הגב. צליל קריאתם הוא "סטיט" צרוד. חופית אדומת-צוואר היא עוף נודד. מקננת על קו החוף הארקטי של מזרח אירואסיה, ומחוץ לעונת הרבייה נמצאת בדרום-מזרח אסיה ואוסטרלאסיה. גבול התפוצה הדרומי שלה מגיע עד טסמניה וניו זילנד. היא נצפית לעיתים קרובות במערב אלסקה, ולעיתים במקומות אחרים באמריקה. במערב אירופה היא נחשבת מזדמנת נדירה. חופית אדומת-הצוואר היא ידידותית מאוד מחוץ לעונת הרבייה שלה ועפה בלהקות עם עוד מינים של חופיות קטנות, כמו חופית מגלית ו-Calidris acuminata. בית הגידול שלה בעת הקינון הוא טונדרה. היא מקננת על הקרקע, ומתרבה מהאביב עד הקיץ. היא מחפשת מזון במקומות רטובים מלאי דשא ובוץ רך. היא בעיקר מרימה מזון שהיא מאתרת בעזרת הראייה. במרחב המחיה שלה מחוץ לעונת הרבייה היא מחפשת מזון בעיקר באזורים שהגאות לא הגיעה אליהם בקווי החוף או לאורך השוליים הבוציים של אגמי מים מתוקים. לרוב היא אוכלת חרקים וחסרי חוליות קטנים אחרים. מין זה נמצא במצב שימור קרוב לסיכון. הסכנה העיקרית של המין היא אובדן בתי גידול שבהם הוא עוצר בעת הנדידה מעל הים הצהוב. צמצום בבתי גידול בים הצהוב גורם לירידה מתמשכת בכמות האוכלוסייה של עופות מים. כ-65% מבתי הגידול על קו החוף של הים הצהוב נעלמו ב-50 השנים האחרונות ובתי הגידול שלו נעלמים כרגע בקצב של כאחוז אחד בשנה מאז שנות השמונים בעקבות התפתחות החקלאות והגידול באזור. מאות עופות מתו כתוצאה מחומרי הדברה במערב אוסטרליה. בעת אכילה נוצות קיץ בקווינסלנד, אוסטרליה בעת אכילה חופית אדומת-צוואר מדיה וקבצים בנושא חופית אדומת-צוואר בוויקישיתוף חופית אדומת-צוואר, באתר ITIS (באנגלית) חופית אדומת-צוואר, באתר NCBI (באנגלית) חופית אדומת-צוואר, באתר Animal Diversity Web (באנגלית) חופית אדומת-צוואר, בבסיס הנתונים ARKive (באנגלית) חופית אדומת-צוואר, באתר Internet Bird Collection (באנגלית) חופית אדומת-צוואר, באתר GBIF (באנגלית) חופית אדומת-צוואר באתר הצפרות הישראלי חופית אדומת-צוואר באתר הרשימה האדומה של IUCN Jobling, James A (2010). The Helm Dictionary of Scientific Bird Names. London: Christopher Helm. pp. 84, 341. ISBN 978-1-4081-2501-4. מגדיר הציפורים של ישראל - חופית אדומת-צוואר, באתר פורטל צפרות Calidris ruficollis (Red-necked Stint, Rufous-necked Stint), www.iucnredlist.org
כלב זאב (סרט)

כלב זאב או בשמו המלא כלב הזאב משבט הזאבים האפורים (ברוסית: Волкодав из рода Серых Псов) הוא סרט קולנוע רוסי משנת 2006 מסוגת פנטזיה אפית, המבוסס על רומן באותו השם מאת מריה סמיונובה. עם אחד מתקציבי הקולנוע הגדולים בהיסטוריה של הקולנוע הרוסי הסרט היה לאחד הסרטים היקרים בתולדות המדינה ועם זאת גם זכה להצלחה גדולה במולדתו, הוא היה מועמד לפרס ניקה וזכה בפרס נשר הזהב לעיצוב ההפקה הטוב ביותר, כשמבחינה מסחרית הוא זכה גם כן להצלחה כאשר לעומת תקציב של 20 מיליון דולר, הוא הכניס למעלה מ-42 מיליון דולרים בסך הכל. אמנם הסרט לא זכה להפצה נרחבת במדינות הדוברות אנגלית בעולם, למרות שחברת ההפצה סנטרל פרטנרשיפ שיתפה פעולה עם Momentum Pictures לצורך תרגום הסרט לשפה האנגלית הסרט זכה לשבחי ביקורת מעטים למדי. לאחר צאת הסרט הופקה סדרת טלוויזיה בשם "כלב הזאב הצעיר", המגוללת את קורותיו של כלב הזאב בצעירותו. מהווה פריקוול לסרט. ילד קטן עד לטבח של הוריו, משפחתו וכל השבט שלו, על ידי ברון דמים זדוני. שנים רבות מאוחר יותר, הילד הפך לגבר מצולק, מומחה באומנות החרב וחברו הטוב ביותר של העטלף. יחד עם חיית המחמד העכברית הזו, הוא יוצא למצוא נקמה ובדרך הופך לשומר ראשה של נסיכה יפהפייה שמתאהבת בו. אלכסנדר בוכארוב — כלב הזאב אוקסנה אקינשינה — הנסיכה אלכסנדר דומוגארוב — אוכל האדם וברון הדמים גנאדי מאקוייב — ז'אדובה איגור פטרנקו — הנסיך לוצ'זאר אנאטולי בלי — הנסיך ויניטאר אנדריי רודנסקי — טילרון אלכסיי קורולב - אבא של כלב זאב זכויות ההסרטה של הספר נרכשו מידי המחברת מריה סמיונובה על ידי אולפני סנטרל פרטנרשיפ כבר בשנת 2000 ומונה במאי לסרט, אך ההפקה התעכבה. בשנים 2005-2006, הבמאי ניקולאי לבדב נשכר לביים ניסיון נוסף. הוא נרתם לכתיבת התסריט ועבד במשך שעות בצמוד למחברת הספר. צילומי החוץ נערכו בסלובקיה כשצילומי הפנים נערכו באולפני מוספילם. תחילה תוכנן להוציא את הסרט לאקרנים ב-1 בינואר 2007, אך לבסוף שוחרר לאקרנים קודם — ב-28 בדצמבר 2006. להקת הרוק "אליסה" צילמה את הקליפ "בקצות השמיים" («На пороге неба») כשיר נושא לסרט, אך לא הוכנס בפועל לפסקול הרשמי. אתר האינטרנט הרשמי של כלב זאב (ברוסית) "כלב זאב", במסד הנתונים הקולנועיים IMDb (באנגלית) "כלב זאב", באתר נטפליקס "כלב זאב", באתר AllMovie (באנגלית) "כלב זאב", באתר Rotten Tomatoes (באנגלית) "כלב זאב", במסד הנתונים הקולנועיים KinoPoisk (ברוסית) קדימון הסרט (אורכב 06.06.2020 בארכיון Wayback Machine) וצילומי מסך (אורכב 06.06.2020 בארכיון Wayback Machine) הכנסות הסרט באתר Box Office Mojo Интервью взял Руслан Кравцов. Автор «Волкодава»: «Бороться с киношной машиной глупо». // news.bbc.co.uk Александр Бухаров: «Сумасшедшим меня не считают. Пока!». // a-buharov.narod.ru Антон Карелин. Николай Лебедев, режиссёр фильма «Волкодав из рода Серых псов»: «Фэнтези снимать сложно». Журнал «Мир фантастики», № 17, январь 2005 года. // mirf.ru
רכס בלו

רכס בלו (באנגלית: Blue Range; מילולית: "הרכס הכחול") הוא רכס ההרים בהרי הרוקי הקנדיים, על קו פרשת המים של אמריקה, בשטח הפארק הלאומי באנף, בדרום מערב פרובינציית אלברטה שבקנדה. ברכס מצויים ההרים הבאים: הרכס נקרא כך בשל צבעו הכחלכל, כאשר צופים בו ממרחק. C. Simon L. Ommanney, Glaciers of Canada, Glaciers of the Canadian Rockies, U.S. Geological Surevey Professional Paper, p. 217 תצלום לוויין ותמונות של רכס בלו הרים ונחלים ברכס בלו מידע על הרכס - ראו ספרו של L. Ommanney ב"לקריאה נוספת"
מלומד

האם התכוונתם ל... אקדמאי – חבר סגל במוסד אקדמי (פרופסור, מרצה), חוקר מומחה (אנ') מלומד, למדן (אֵרוּדיט) – ראו למדנות (אֵרוּדיציה) איש אשכולות תלמיד חכם סיני ועוקר הרים אישים: יעקב מלומד – מראשוני הרוקחים בירושלים נמי מלומד – מלחינה ישראלית לסרטים ולטלווזיה נפתלי מלומד – מורה ומחבר ספרי לימוד ישראלי חכם (פירושונים) מלמד (פירושונים) למדן לרמן לרנר
המר

האם התכוונתם ל... האמר – מותג רכבי שטח מתוצרת חברת ג'נרל מוטורס המבוססים על הרכב הצבאי HMMWV ג'סטין האמר – דמות משנה בדיונית של נבל-על שהופיעה בחוברות הקומיקס איירון מן ביקום מארוול קומיקס מקומות: המר – עיר במחוז הדמרק בנורווגיה המר – עיר באזור זאוורלאנד בצפון מערב גרמניה אישים: אישטוון האמר – כדורגלן (קשר) עבר הונגרי אם סי האמר (סטנלי קירק בורל) – ראפר, יזם ושחקן אמריקאי ארמנד האמר – איל נפט ופילנתרופ יהודי-אמריקאי ברברה האמר – יוצרת סרטים אמריקאית פמיניסטית, מחלוצות הסרט הלסבי זבולון המר – חבר הכנסת ושר בממשלות ישראל משה המר – כנר יהודי-קנדי מר (פירושונים)
הר אורורה

הר אורורה (באנגלית: Aurora Mountain) הוא הר ברכס בלו שבהרי הרוקי הקנדיים. ההר שגובהו 2,797 מטרים מעל פני הים, הממוקם על קו פרשת המים של אמריקה, ובגבול בין פרובינציית אלברטה ופרוביינציית קולומביה הבריטית שבקנדה. ההר נקרא על שם אונייה הצי המלכותי - אה"מ אורורה -  סיירת קלה שהושקה בשנת 1913 והועברה לצי המלכותי הקנדי בשנת 1920. הראשונים שעלו על ההר היו אנשי ועדת הגבולות הבינפרובינציאלית בשנת 1916. הר אורורה באתר peakfinder מידע גאוגרפי והיסטורי על הר אורורה נתוני מזג אוויר עדכניים על הר אורורה ומידע למטפסים מידע גאוגרפי והיסטורי הוועדה הגאוגרפית של קנדה, שמות אתרים באלברטה, אוטווה, 1928, עמ' 14
אמר (פירושונים)

האם התכוונתם ל... אמר – עיר אמורית עתיקה בסוריה של ימינו אמר-סין – מלך שומרי מן השושלת השלישית של אור (2046–2037 לפנה"ס) פרשת אמור (אֱמֹר) – הפרשה השמינית בספר ויקרא אהרן אמר – כדורגלן עבר ישראלי עמר
מומחה (פירושונים)

האם התכוונתם ל... מומחה (פסיכולוגיה) – אדם שצבר מומחיות בתחום מסוים בעקבות השכלה ו/או ניסיון מלומד, למדן (אֵרוּדיט) – ראו למדנות (אֵרוּדיציה) (אנ') עד מומחה – עד המביא לבית המשפט את מומחיותו בנושא ספציפי מומחה זר – עובד זר המועסק בסטטוס מועדף מזה של מרבית העובדים הזרים בזכות מאפיינים מיוחדים שלו מערכת מומחה – מערכת מידע ממוחשבת המתפקדת כמומחה אנושי בתחום ידע מסוים רופא מומחה – רופא שעבר התמחות מתמחה – אדם המתעתד לקבל רישיון מומחה
הר רד מן

הר רד מן (באנגלית: Red Man Mountain; מילולית: הר האיש האדום) הוא הר שגובהו 2,891 מטרים מעל פני הים, הממוקם ברכס בלו בהרי הרוקי הקנדיים. ההר ממוקם על קו פרשת המים של אמריקה, על הגבול בין פרובינציית אלברטה ופרובינציית קולומביה הבריטית שבקנדה. שמו של ההר ניתן לו בשנת 1917 בשל הצבע האדום של סלעיו, ובניגוד להר וייט מן (ההר הלבן) הסמוך. הראשונים שטיפסו על ההר היו אנשי ועדת הגבולות הבינפרובינציאלית, אשר עשו זאת בשנת 1916. מידע על הר רדמן באתר peakfinder מידע גאוגרפי והיסטורי הר רד מן באתר summitsearch נתוני מזג אוויר עדכניים, ומידע למטפסים על ההר תצלום לוויין של הר רד מן מידע גאוגרפי והיסטורי Glen W. Boles, William Lowell Putnam, Roger W. Laurilla, Canadian Mountain Place Names: The Rockies and Columbia Mountains, עמ' 211 מידע היסטורי
ויקטור קוסקובסקי

ויקטור אלכסנדרוביץ' קוסקובסקי (ברוסית: Виктор Александрович Косаковский; נולד ב-19 ביולי 1961, לנינגרד) הוא במאי סרטים דוקומנטריים מוערך. חתן פרסי "ניקה" (1998) ו"טריומף" (1997). הוא למד במכון הלנינגרדי לקולנוע, ב-1979 החל לעבוד באולפני לנינגרד לסרטים תיעודיים. בשנת 1989 סיים את לימודי הבימוי בסדנת הבמאים והתסריטאים והיה תלמידם של הבמאים בוריס גלאנטר ולב ניקולייב. באותה שנה ביים לראשונה סרט, היה זה סרט הבכורה שלו "לוסב" המגולל את ימיו האחרונים של הפילוסוף הרוסי אלכסיי לוסב. ב-2016, קיבל הזמנה להצטרף לאקדמיה האמריקנית לאמנויות הקולנוע 1989 — לוסב 1991 — במהלך היום 1993 — בני בלוב 1997 — יום רביעי, 19.07.1961 1998 — פאבל וליאליה 2000 — אני אוהב אותך 2003 — שקט! 2005 — קדוש 2011 — יחי האנטיפודים! מדיה וקבצים בנושא ויקטור קוסקובסקי בוויקישיתוף ויקטור קוסקובסקי, במסד הנתונים הקולנועיים IMDb (באנגלית) ויקטור קוסקובסקי, באתר AllMovie (באנגלית) ויקטור קוסקובסקי, במסד הנתונים הקולנועיים KinoPoisk (ברוסית) ויקטור קוסקובסקי באתר האנציקלופדיה הרוסית קולנוע Виктор Косаковский получил приглашение войти в состав Американской академии киноискусств // Телеканал «Культура», 30.06.2016. ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
הפארק הפרובינציאלי הר פרני

הפארק הפרובינציאלי הר פרני (באנגלית: Mount Fernie Provincial Park) הוא פארק פרובינציאלי, בסמוך לעיירה פרני, בפרובינציית קולומביה הבריטית שבקנדה. שטחו של הפארק 1,410 דונמים. הפארק הוקם ב-4 במאי 1959. ושטחו השתנה במהלך השנים. בעת שהוקם (בצו מספר 1006) היה שטח הפארק 2,590 דונמים, בחקיקה מה-17 במאי 2004 שונה שטח הפאקר ל-1,390 דונמים; באוקטובר 2004 תוקן שטח הפארק וכיום שטחו 1,410 דונמים. פעילויות הנופש בפארק כוללות קמפינג, מסלולי הליכה, שחייה או דיג. בשל פופולריות הפארק מוגבלת תקופת המחנאות המותרת בפארק לשבעה ימים בעונת הקיץ. הפארק באתר ממשלת קולומביה הבריטית אתר רשמי של הפארק מידע על הפארק באתר הרשמי של העיירה פרני מידע על הפארק באתר hellobc הפארק באתר ממשלת קולומביה הבריטית  Order in Council 1006 Bill 50-2004: Parks and Protected Areas Statutes Amendment Act Miscellaneous Statutes Amendment Act, 21 October 2004
הר וייט מן (קנדה)

הר וייט מן (באנגלית: White Man Mountain; מילולית - "הר האדם הלבן") הוא הר הממוקם על הגבול בין פרובינציית אלברטה ופרובינציית קולומביה הבריטית שבקנדה, על קו פרשת המים של אמריקה. גובהו של ההר 2,967 מטרים, והוא ההר ה-118 בגובהו באלברטה. שמו של ההר ניתן לו בשנת 1884 על ידי ג'ורג' מ. דוסון, והוא נקרא על שם מעבר וייט מן הנמצא מצפון להר. הראשונים שטיפסו על ההר היו ד. קולינס ( D. Collins), סי. כריסטו (C. Christu), ד. גיינר (D. Gainer), וו. ליונז (W. Lyons), בשנת 1968. מידע גאוגרפי והיסטורי מידע הר וייט מן באתר peakfinder נתוני מזג אוויר עדכניים, ומידע למטפסים על ההר וידאו ותצלומים של הר וייט מן מידע גאוגרפי והיסטורי הרי אלברטה לפי גובהם מידע על שם ההר
סאות'אנד יונייטד

סאות'אנד יונייטד (באנגלית: Southend United F.C) הוא מועדון כדורגל אנגלי מהעיר סאות'אנד-און-סי המשחק בנשיונל ליג, הליגה החמישית בחשיבותה. סאות'אנד נוסדה ב-19 במאי 1906 ומעולם לא השתתפה בליגה הבכירה. עם הקמתה שיחקה הקבוצה בליגה הדרומית עד שנת 1920, בסיומה העפילה לליגה השלישית אך כבר כעבור שנתיים נשרה לליגה הרביעית. סאות'אנד המשיכה לשחק בליגה הרביעית עד שנת 1958, בסיומה העפילה הקבוצה לליגה השלישית. בשנות השבעים והשמונים התנדנדה הקבוצה בין הליגה השלישית והרביעית. בסיום עונת 1991/1990 העפילה הקבוצה לראשונה בתולדותיה לליגת המשנה. עלייה זאת באה אחרי ששנה קודם לכן העפילה הקבוצה מהליגה הרביעית לליגה השלישית. בכך רשמה הקבוצה עלייה של שתי ליגות בשנתיים. בעונת 1992/1991 סיימה סאות'אנד במקום ה-12 בליגת המשנה, המקום הגבוה ביותר בתולדותיה. הקבוצה המשיכה לשחק בליגת המשנה עד עונת 1997/1996, בסיומה ירדה הקבוצה לליגה השלישית. שנה מאוחר יותר נשרה הקבוצה לליגה הרביעית. סאות'אנד שיחקה בליגה הרביעית במשך שבע שנים ובסיום עונת 2005/2004 שבה לליגה השלישית, לאחר שניצחה בגמר הפלייאוף על העלייה לליגה השלישית את לינקולן סיטי בתוצאה 0–2. שנה מאוחר יותר סיימה ראשונה בליגה השלישית, רשמה עלייה של שתי ליגות בשנתיים ובכך שבה לליגה השנייה לאחר תשע שנות היעדרות, אך שנה מאוחר יותר נשרה שוב לליגה השלישית ומאז לא שבה יותר לליגת המשנה. בעונת 2011/2010 נשרה הקבוצה פעם נוספת לליגה הרביעית. בסיום עונת 2015/2014 חזרה הקבוצה לליגה השלישית בה שיחקה עד עונת 2020/2019, בסיומה נשרה הקבוצה שוב לליגה הרביעית. בסיום עונת 2020/2021 השלימה הקבוצה ירידת ליגה נוספת וירדה לליגה החמישית. מדיה וקבצים בנושא סאות'אנד יונייטד בוויקישיתוף אתר האינטרנט הרשמי של סאות'אנד יונייטד סאות'אנד יונייטד, ברשת החברתית פייסבוק סאות'אנד יונייטד, ברשת החברתית אקס (טוויטר) סאות'אנד יונייטד, ברשת החברתית אינסטגרם פרופיל, באתר FootballDatabase.eu
הר וייט מן

האם התכוונתם ל... הר וייט מן (קנדה) – הר בהרי הרוקי הקנדיים הר וייט מן (ניו יורק) – הר במדינת ניו יורק שבארצות הברית
יחסי סן מרינו – שווייץ

יחסי סן מרינו–שווייץ הם היחסים הדיפלומטיים הרשמיים שבין הרפובליקה המרוממת של סן מרינו לבין הקונפדרציה השווייצרית. עד שנת 2000 הקונסוליה השווייצרית בפירנצה ייצגה את האינטרסים של שווייץ בסן מרינו, ולאחר מכן השגריר ברומא לקח על עצמו את האחריות. הנציג הדיפלומטי של סן מרינו בשווייץ הוסמך כשגריר בשנת 1997. שיתוף הפעולה בין שתי המדינות מתמקד במתן תמיכה הדדית למועמדים בארגונים בינלאומיים ורב-צדדיים. בנוסף, לשתי המדינות יש אינטרס לקיים מדי פעם שיחות על פיתוח יחסים הדוקים יותר עם האיחוד האירופי (שתי המדינות נחשבות לחלק מהגוש האירופי אך לא חברות באיחוד). בפרט לגבי המגזר הפיננסי, סוגיות המס, ותנועת אנשים חופשית. 16 בדצמבר 1981 - הסכם וחילופי מכתבים בנושא ביטוח לאומי. 20 בדצמבר 2007 - הסכם בנוגע לשיתוף פעולה הדדי ולהחלפת מידע כספי הנוגע להלבנת הון ומימון טרור. 30 בנובמבר 2016 - הסכם בנוגע לחילופי מידע כספי. סן מרינו אינה מיוצגת בשווייץ בדרג השגרירות. סן מרינו מיוצגת בשווייץ בדרג הקונסולרי באמצעות שתי קונסוליות שהיא מחזיקה בלוגאנו ובז'נבה. שווייץ אינה מיוצגת בסן מרינו הן בדרג השגרירות והן בדרג הקונסולרי, הגורם המייצג שלה הוא שגריר לא תושב היושב ברומא, בירת איטליה. Bilateral relations Switzerland–San Marino, באתר משרד החוץ השווייצרי Treaty database, באתר משרד החוץ השווייצרי CONSULATE OF SAN MARINO IN LUGANO, SWITZERLAND CONSULATE GENERAL OF SAN MARINO IN GENEVA, SWITZERLAND
שקט! (סרט)

שקט! (ברוסית: Тише!) הוא סרט תיעודי רוסי, בבימויו של ויקטור קוסקובסקי, המתעד במשך 83 דקות מחלון דירה את השינוי המתרחש ברחובות העיר סנקט פטרבורג, עיר הולדתו, לקראת חגיגות 300 שנה לייסוד העיר. הסרט הוקרן לראשונה ביוון, ב-3 במרץ 2003. זוכה פרס ניקה לסרט הדוקומנטרי הטוב ביותר. בסרט צפו בלמעלה ממאה מדינות בעולם ובכמה מדינות אף הוקרן בבתי הקולנוע בגרמניה ובמדינות נוספות באירופה. ויקטור קוסקובסקי שימש הן כבמאי והן כצלם, כשהוא מצלם את השינוי ברחובות העיר מתוך חלון דירה בסנקט פטרבורג. המצלמה מתעדת את התושבים, את השינוי בטבע, את הפועלים היוצאים לעבודתם, את שיפוץ האספלט והכביש המוביל לבית הדירות שבו שוכנת הדירה שממנה הבמאי מצלם ואת החיים ברחוב שבו מוצבת המצלמה. גילדת המבקרים של הולנד תיארה את הסרט כאחד הסרטים הטובים ביותר שהוקרנו בבתי הקולנוע בהולנד, במהלך שנת 2003. הסרט זכה בפרסים רבים, בין השאר בפרסי הפסטיבלים שנערכו ביקטרינבורג ובסנקט פטרבורג וזכה גם בפרס השופטים בפסטיבל הסרטים של ניון בשווייץ ובפסטיבל הסרטים שבפירנצה, איטליה. האקדמיה הרוסית לקולנוע העניקה לסרט את פרס ניקה לסרט התיעודי הטוב ביותר. "שקט!", במסד הנתונים הקולנועיים IMDb (באנגלית) "שקט!", במסד הנתונים הקולנועיים KinoPoisk (ברוסית) הסרט באתר ערוץ התרבות של VGTRK ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
איתי שפירא

איתי שפירא (נולד ב-18 בדצמבר 1972) הוא כנר ומלחין ישראלי - אמריקאי, תלמידה של המורה אילונה פהר. המשיך את לימודיו בבית הספר למוזיקה ג'וליארד בניו יורק, אצל דורותי דיליי ורוברט מאן. שפירא, זוכה פרס קלרמונט, ייסד עם עמיתו, הכנר חגי שחם, את קרן אילונה פהר, שמטרתה לטפח ולקדם כנרים ישראלים צעירים. שפירא מנהל התוכניות הקלאסיות של הפקות בייסייד, חברה המפיקה קונצרטים ואירועים מיוחדים. נוסף להופעותיו כסולן עם תזמורות וברסיטלים וכנגן בהרכבי מוזיקה קאמרית, הוא עתיד להציג סדרה יחד עם גלן רובן במרכז האמנויות מאונטיין לורל. המלחינה הישראלית-אמריקאית שולמית רן הקדישה לאיתי שפירא קונצ'רטו לכינור, שאותו ניגן בשנת 2003. איתי שפירא מנגן בכינור גואדניני שנבנה בשנת 1745. אתר האינטרנט הרשמי של איתי שפירא איתי שפירא, ברשת החברתית פייסבוק ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
עונת 1947/1948 בליגת ארץ ישראל בכדורגל

עונת 1947/1948 בליגת ארץ ישראל בכדורגל (כונתה גם ליגה א') הייתה מיועדת להיות העונה ה-12 של הליגה הבכירה בכדורגל בארץ ישראל לקראת סוף תקופת המנדט. הליגה הייתה מיועדת להיות הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב'. העונה החלה, לאחר עיכובים בגלל מחלוקות של המרכזים, ב-4 באוקטובר 1947 והופסקה לאחר המחזור השביעי ב-3 בינואר 1948. על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים. בליגה שיחקו 14 קבוצות ממספר מחוזות שונים. עם פרוץ מלחמת העצמאות ב-30 בנובמבר 1947 החלו הגבלות תנועה על שחקני הקבוצות במשחקם נגד קבוצות ממחוז אחר, והפרעות לוגיסטיות שלא אפשרו משחקים ראויים. כמו כן השלטון הבריטי בארץ הוציא את תנועת בית"ר אל מחוץ לחוק מה שהוציא את קבוצות בית"ר מהליגה (בית"ר תל אביב, בית"ר ירושלים ששיחקה בליגה ב' – ליגת המשנה) למרות זאת קבוצות אלו שינו את שמם (ל"נורדיה תל אביב / ירושלים") וניסו להמשיך לשחק ככל שיתאפשר. הליגה שוחקה רק כ-3 עד 7 מחזורים (כל קבוצה הספיקה מס' שונה של משחקים) והופסקה כאשר בית"ר תל אביב (בשמה החדש "נורדיה תל אביב") במקום הראשון בליגה. מפאת אי קיום סדיר של הליגה, לא הוכרזה אלופה מעולם לעונה זו. לא בליגה הרגילה ולא בליגת החירום. המשך קיום משחקי כדורגל תחת המדינה החדשה, בוצע רק כשנה לאחר מכן במאי 1949 כחלק מעונת 1949/1950 שהייתה הליגה הראשונה שהגיע לסיומה לאחר הקמת מדינת ישראל. לאחר נטישת הליגה הסדירה לעונה זו, בוצע ניסיון נוסף, בכל זאת לקיים ליגה בכדורגל על ידי ההתאחדות לכדורגל החדשה שכעת הייתה כפופה למדינת ישראל החדשה. ההתאחדות הודיע על קיום "ליגת חירום", שכללה 7 קבוצות ממחוז תל אביב והמרכז, והחלה ב-14 בפברואר 1948. הרעיון היה שקירבה גאוגרפית של מגרשי המועדונים תאפשר לקיים משחקים בין זמני המלחמה. רעיון זה התברר כלא ישים, וליגה זו ננטשה אף היא, לאחר המחזור ה-5, ב-17 באפריל 1948. סיומה של ליגה א' בכדורגל, "השבת יתחילו משחקי ליגה א' לעונת 1947/8", דבר, תאריך: 03.10.1947 סיקור קול הספורט, המחזור האחרון ששוחק לפני הפסקת הליגה, קול העם, תאריך: 04.01.1948 "ליגת חירום" בכדורגל, הודעה על קיום הליגת חירום, הבקר, תאריך: 04.02.1948 מחר פתיחת הליגה לשעת חירום, דבר, תאריך: 13.02.1942
רכס ביברפוט

רכס בִּיבֶרפוּט או רכס בִּיווֶרפוּט (באנגלית: Beaverfoot Range; מילולית: "כף רגל הבונה") הוא רכס ההרים בהרי הרוקי הקנדיים, הממוקם בדרום מזרח פרובינציית קולומביה הבריטית שבקנדה. הרכס משתרע בין עמק הארזים (עמק סידר - Cedared Creek) הסמוך לעיירה ספילימאצ'ין צפונית לנהר קיקינג הורס.  ברכס מצויים ההרים והפסגות הבאות: הרכס נקרא "הרי רכס ביברפוט" על שם נהר ביברפוט הסמוך. שמו של הרכס אומץ רשמית ב-30 ביוני 1904. השם שונה ל"הרי ביברפוט" ב-31 במרץ 1924 ושונה שוב ל"רכס ביברפוט" ב-3 באפריל 1952. רכס ביברפוט באתר השמות הרשמי של ממשלת קולומביה הבריטית רכס ביברפוט באתר summitsearch מידע למטיילים ברכס ביברפוט באתר travelingluck מידע למטפסים על רכס ביברפוט באתר peakbagger מפה טופוגרפית - רכס ביברפוט מזג אוויר עדכני עבור רכס ביברפוט תחזית מזג אוויר עדכנית עבור רכס ביברפוט סטטיסטיקות מזג אוויר עבור רכס ביברפוט הרי רכס ביברפוט, גובה ותמונות Beaverfoot Range of Mountains Beaverfoot Mountains Beaverfoot Range היסטוריית השם של רכס ביברפוט
הר קנט

האם התכוונתם ל... הר קנט (קנדה) – הר בהרי הרוקי הקנדיים הר קנט (איי פוקלנד) – הר באיי פוקלנד
הר קנט (איי פוקלנד)

הר קנט (באנגלית: Mount Kent) הוא הר באי פוקלנד המזרחי שבאיי פוקלנד. ההר נמצא צפונית להר צ'לנג'ר, ועליו נערך קרב הר הארייט במהלך מלחמת פוקלנד, ולכן חלק מאזור ההר ממוקש. הר קנט, סרטון באתר יוטיוב הר קנט באתר הBBC הר קנט, סרטון באתר יוטיוב הליקופטרים צבאיים נוחתים על הר קנט נתוני מזג אוויר עדכניים עבור הר קנט
רכס קאנאנאסקיס

רכס קאנאנאסקיס (באנגלית: Kananaskis Range) הוא רכס ההרים מערבית לנהר קאנאנאסקיס, בהרי הרוקי הקנדיים. הרכס ממוקם בפרובינציית אלברטה שבקנדה. שטחו של הרכס 512 קמ"ר, אורכו (מצפון לדרום) - 44 ק"מ, ורוחבו (ממזרח למערב) - 25 ק"מ. הרי הרכס העיקריים הם: הר בוגרט קרוי על שם  די. בוגרט דאולינג (D.B. Dowling), בוגרט היה שם אמו לפני שנישאה, ושמו האמצעי - דאולינג חקר את האזור בשנת 1900 עבור החברה הגיאוגרפית של קנדה. הר טאוור קרוי על שם פרנסיס ג'ורג' טאוורס (Francis George Towers), מראשוני המתיישבים באזור, וכן הר מקדוגל קרוי על שם מתיישב אחר באזור - ארצ'י מקדוגל. רבות מפסגות הרכס נקראות על שם ספינות ואנשים שהשתתפו בקרב יוטלנד. מדיה וקבצים בנושא רכס קאנאנאסקיס בוויקישיתוף מידע על רכס קאנאנאסקיס באתר peakbagger מידע על רכס קאנאנאסקיס למטפסי הרים באתר summitpost תצלום לוויין של רכס קאנאנאסקיס סקי ברכס קאנאנאסקיס נתוני מזג אוויר עדכניים בהרי רכס קאנאנאסקיס מידע גאוגרפי
פורמולה 1 עונת 1960

עונת 1960 היא העונה האחת עשרה של אליפות הפורמולה 1 שאורגנה על ידי הפדרציה הבינלאומית לרכב (FIA). ג'ק ברבהאם וקבוצת קופר-קלימקס הצליחו לזכות בתואר האליפות בפעם השנייה ברציפות. העונה הייתה האחרונה בה נעשה שימוש במנועים בנפח 2.5 ליטר. קבוצת קופר, לוטוס, פורשה ו-BRM עשו שימוש במנועים אחוריים, בעוד אסטון מרטין וסקארב השתמשו במנועים קדמיים. סטירלינג מוס השיג עבור לוטוס את הניצחון הראשון בגרנד פרי מונקו והשיג ניצחון נוסף בגרנד פרי ארצות הברית. קבוצת קופר ניצחה שישה מתוך שמונת המרוצים הנותרים בעונה. הקבוצות האירופאיות לא לקחו חלק במרוץ האינידאנפוליס 500, שנחשב לחלק מהאליפות בפעם האחרונה. הקבוצות הבריטיות החרימו גם את הגרנד פרי האיטלקי ואיפשרו לקבוצת פרארי להשיג את הניצחון היחיד שלה בעונה. שלושה נהגים נהרגו במהלך העונה. הארי של האמריקאי נהרג במהלך מרוץ, שלא נכלל בסבב האליפות, במסלול סילברסטון. בגרנד פרי בלגיה מצאו את מותם כריס בריסטוב ואלן סטייסי. סטירלינג מוס נפצע קשה במהלך האימון לקראת המרוץ והפסיד את מרבית המשך העונה. שיטת הניקוד השתנתה לקראת העונה - נוספה נקודה לנהגים שסיימו במקום השישי. מנגד בוטלה נקודת הבונוס לנהג שקבע את זמן ההקפה מהירה. בחישוב נקודות האליפות הובאו בחשבון 6 התוצאות הטובות ביותר בלבד. הנקודות המופיעות בסוגריים כוללות את סך הנקודות שהושגו בעונה. הטבלה כוללת רק נהגים שצברו נקודות במהלך העונה הניקוד באליפות היצרנים ניתן לששת המקומות הראשונים בכל מרוץ (למעט האינדיאנפוליס 500), בדומה לאליפות הנהגים. הניקוד ניתן ליצרן, בהתאם לתוצאה הגבוהה ביותר שהשיגו נהגי הקבוצה בכל מרוץ. לצורך קביעת האלופה נלקחו בחשבון רק 6 התוצאות הגבוהות ביותר. מרוץ האינדינאפוליס 500, נחשב לחלק מהעונה, אך לא נכלל בחלוקת הנוקודת ליצרנים. מדיה וקבצים בנושא פורמולה 1 עונת 1960 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine.
ועידת קרקוב

בעיר קרקוב, בשל מיקומה המרכזי, התקיימו מספר ועידות, בהן ציוניות האם התכוונתם ל... ועידת קרקוב (1904) – 22-23 במאי 1904 - הכינוס הראשון של פועלים ועובדים ציוניים באוסטריה (ציסלייתנייה(אנ') – החלק האוסטרי של אוסטרו־הונגריה למעט חבל הסודטים ודרום טירול) ועידת קרקוב (1906) – 1 ביולי 1906, ועידה ארצית של כל ציוני אוסטריה ועידת קרקוב (1907) – 2-11 באוגוסט 1907 – ועידת של מפלגת הפועלים הסוציאל–דמוקרטית היהודית פועלי ציון ברוסיה ועידת קרקוב (1917) – 25-26 בדצמבר 1917 – ועידת פועלי ציון בגליציה ועידת קרקוב (1921) – בתחילת 1921 נערכה בקרקוב ועידת היסוד של פועלי ציון ימין ועידת קרקוב (1929) – הוועידה השנייה של הברית העולמית של פועלי ציון ועידת קרקוב של הציונים הכלליים (1935) – יוני 1935, הוועידה העולמית הרביעית של הציונים הכלליים, פילוג התנועה להתאחדות הציונים הכלליים (ציונים כלליים א') וברית הציונים הכלליים (ציונים כלליים ב') ועידת קרקוב של בית"ר (1935) – ועידה עולמית של נציגי בית"ר בה התקבלו עקרונות המסמך "רעיון בית"ר" של זאב ז'בוטינסקי ובראשם עיקרון החד-נס